stanford-oval/wikipedia huggingface dataset:
แอช (ร็อคแมน ZX)
ความลับของอาเซ่กับอัลเบอร์

ในเรื่องที่อัลเบอร์เล่าในด่านสุดท้าย อัลเบอร์บอกว่าเธอคือลูกสาว(ใช้หรือเปล่า)ของเขา อัลเบอร์ได้หายหน้าหายตาไป ตั้งแต่เธอออกมาลืมตาดูโลก และพอรู้ว่าอาเซ่มาปรากฏตัวโดยที่ไม่รู้ตัว แทนที่อัลเบอร์จะดีใจ กลับมีท่าที่จะฆ่าเธอได้ลงคอ โดยที่ท้าสู้พร้อมกับ ต่อสู้กันเอง จนในที่สุดความเป็นพ่อลูกพระเจ้าแห่งร็อคแมนก็ไม่มีอีกแล้ว เธอได้ขอหย่าการเป็นพ่อลูกกันก่อนที่อัลเบอร์จะตายไปว่า "เธอไม่ใช้พระเจ้า...และไม่ใช้พ่อของฉัน...นายมันก็แค่คนบ้าเท่านั้น"...
Rock On List

ร็อคแมน Model A
แหล่งข้อมูลอื่นๆ

แม่แบบ:ตารางตัวละครร็อคแมน ZX
โถแห่งจักรพรรดิเซิร์กซีสที่ 1

โถแห่งจักรพรรดิเซิร์กซีสที่ 1
โถแห่งจักรพรรดิเซิร์กซีสที่ 1จากสุสานหลวงในฮาลิคาร์นัสเซิส
จารึกปรากฏอักษรอียิปต์ความว่า: "มหาราชเซิร์กซีส"
โถใบนี้ถูกค้นพบที่สุสานแห่งฮาลิคาร์นัสเซิส, ในเมืองคาเรีย, ปัจจุบันตั้งอยู่ในประเทศตุรกี
โถแห่งจักรพรรดิเซิร์กซีสที่ 1 เป็นขวดโถที่บรรจุแคลไซต์หรืออะลาบาสเทอร์, หรือในนามว่า เศวตศิลา (อะลาบาสตรอน) อันจารึกพระนามของจักรพรรดิเซิร์กซีสที่ 1 กษัตริย์ผู้ครองนครจักรวรรดิอะคีเมนิด (ครองนครช่วงก่อนคริสตกาลที่ 486–465), ซึ่งค้นพบที่สุสานแห่งฮาลิคาร์นัสเซิส, ในเมืองคาเรีย, ปัจจุบันตั้งอยู่ในประเทศตุรกี, บริเวณเชิงบันไดทางทิศตะวันตกของสุสาน ปัจจุบันโถเก็บรักษาอยู่ที่พิพิธภัณฑ์บริติช, โดยมิได้มีการจัดแสดงโถดังกล่าว
เนื้อหาทางจารึก

โถจารึกข้อความสั้นเป็นสำคัญในภาษาเปอร์เซียโบราณ, ภาษาอียิปต์, ภาษาบาบิโลน, และภาษาเอลาไมต์:
𐎧𐏁𐎹𐎠𐎼𐏁𐎠 𐏐 𐏋 𐏐 𐎺𐏀𐎼𐎣

(Xšayāršā : XŠ : vazraka)

"เซิร์กซีส : มหาราช"
— จารึกเป็นภาษาเปอร์เซียโบราณบนโถแห่งจักรพรรดิเซิร์กซีสที่ 1, สุสานแห่งฮาลิคาร์นัสเซิส
วัตถุประสงค์ของโถใบนี้มิสามารถทราบได้ อาจมีการบรรจุน้ำจากแม่น้ำไนล์บางส่วนซึ่งรับมอบเพื่อเป็นเครื่องหมายของการสวามิภักดิ์ ตัวอย่างโถคล้ายกันที่รู้จักแพร่หลายในอาณาเขตของจักรวรรดิอะคีเมนิด อย่างโถแห่งดาไรอัสมหาราช โถนี้อาจเป็นของสะสมของเซแทร็ปแห่งคาเรียน, และเป็นหลักฐานถึงความเกี่ยวพันทางญาติระหว่างนครคาเรียนและนครอะคีเมนิด
โถขวดนี้มีต้นกำเนิดจากอียิปต์ถือเป็นของที่มีค่าสำหรับจักรวรรดิอะคีเมนิด, และด้วยโถขวดนี้มีคุณค่ามาก จักรพรรดิเซิร์กซีสที่ 1 อาจมอบให้กับผู้ปกครองนครคาเรียนก็ได้, และเก็บเป็นสิ่งสำคัญ โดยเฉพาะอย่างยิ่ง, โถใบนี้ จักรพรรดิเซิร์กซีสที่ 1 อาจมอบให้กับพระนางอาร์เทมิเซียที่ 1 แห่งคาเรียน, ผู้สนองงานอย่างสมศักดิ์ศรีในฐานะแม่ทัพราชนาวีหญิงพระองค์เดียวของพระองค์ในรหว่างการรุกรานกรีซของเปอร์เซียครั้งที่สอง, และโดยเฉพาะอย่างยิ่งในยุทธการที่ซาลามิส
โถใบนี้เก็บรักษาไว้ที่พิพิธภัณฑ์บริติช ความสูงของโถ 28.8 เซนติเมตร, มีเส้นผ่าศูนย์กลาง 12.8 เซนติเมตรวัดจากปากขอบ ค้นพบโดยชาร์ล ทอมัส นิวตัน ในปี พ.ศ. 2400
โฮโล (จังหวัดซูลู)

| โฮโล |
| --- | --- |
เทศบาล

ที่ตั้งในจังหวัดซูลู
ประเทศ:  ฟิลิปปินส์
ภูมิภาค: เขตปกครองตนเองในมินดาเนามุสลิม
จังหวัด: ซูลู
District: 1st District
ก่อตั้ง: ค.ศ. 1952
บารังไกย์: 8
การปกครอง
 • ประเภท: Sangguniang Bayan
 • นายกเทศมนตรี: Kerkhar S. Tan
 • ผู้เลือกตั้ง: 41,683 คน (ค.ศ. 2016)
พื้นที่
 • ทั้งหมด: 126.40 ตร.กม. (48.80 ตร.ไมล์)
ประชากร (ค.ศ. 2015)
 • ทั้งหมด: 125,564 คน
 • ความหนาแน่น: 990 คน/ตร.กม. (2,600 คน/ตร.ไมล์)
เขตเวลา: UTC+8 (PST)
รหัสไปรษณีย์: 7400
PSGC: 156602000
ไอดีดี : รหัสโทรศัพท์ : +63 (0)68
ภูมิอากาศ: ภูมิอากาศแบบร้อนชื้น
ระดับรายได้: ระดับที่ 1
รายได้: 194,192,459.56 เปโซ (ค.ศ. 2016)
เว็บไซต์: www.jolo.gov.ph
โฮโล เป็นเมืองศูนย์กลางของจังหวัดซูลู ประเทศฟิลิปปินส์ ในปี ค.ศ. 2015 มีประชากร 125,564 คน โดยมีบางส่วนที่เป็นเชื้อสายจีนซึ่งมาจากประเทศสิงคโปร์ ร้อยละ 90 ของประชากรนับถือศาสนาอิสลาม นอกนั้นนับถือศาสนาคริสต์ โฮโลยังเป็นศูนย์กลางของรัฐสุลต่านซูลูในอดีต
ภูมิศาสตร์

เมืองโฮโลตั้งอยู่ทางตะวันตกเฉียงเหนือของเกาะโฮโล ใกล้กับคาบสมุทรซัมบวงกาบนเกาะมินดาเนา ตัวเกาะโฮโลอยู่ระหว่างจังหวัดบาซีลันและตาวี-ตาวี ล้อมรอบด้วยทะเลซูลูและทะเลเซเลบีส
เกาะโฮโลเป็นเกาะภูเขาไฟ ตั้งอยู่กึ่งกลางของหมู่เกาะซูลูซึ่งมีพื้นที่ 890 ตารางกิโลเมตร (340 ตารางไมล์) โดยหมู่เกาะนี้ตั้งอยู่ระหว่างเกาะมินดาเนาและเกาะบอร์เนียว ประกอบไปด้วยเกาะภูเขาไฟ 900 เกาะ และมีแนวปะการังพื้นที่ 2,688 ตารางกิโลเมตร (1,038 ตารางไมล์)
แหล่งข้อมูลอื่น

Philippine Standard Geographic Code
Philippine Census Information
Local Governance Performance Management System เก็บถาวร 2016-01-10 ที่ เวย์แบ็กแมชชีน
https://web.archive.org/web/20131030150109/http://www.royalsulu.com/index.php?option=com_content&view=article&id=41&Itemid=18 [แหล่งอ้างอิงอาจไม่น่าเชื่อถือ]
โคอาที

| โคอาที |
| --- | --- |

โคอาทีจมูกขาว (Nasua narica)

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Carnivora
วงศ์:: Procyonidae
สกุล:: Nasua และ Nasuella


แผนที่ขอบเขต
โคอาที (Coati) จากสกุล Nasua and Nasuella เป็นสัตว์เลี้ยงลูกด้วยน้ำนมจากวงศ์แร็กคูนชนิดหนึ่ง เป็นสัตว์ออกหากินในเวลากลางวัน ซึ่งแตกต่างจากสัตว์ในวงศ์แร็กคูนส่วนใหญ่ ซึ่งเป็นสัตว์กลางคืน โคอาทีมีถิ่นกำเนิดในอเมริกาใต้ อเมริกากลาง และบริเวณทิศตะวันตกเฉียงใต้ของอเมริกาเหนือ
นิรุกติศาสตร์

คำว่า "โคอาที" หรือ "โกอาตี" มาจากภาษากวารานี ภาษาท้องถิ่นในกลุ่มภาษาตูปี-กวารานีแห่งอเมริกาใต้ มีความหมายตามตัวอักษรว่า "จมูกยาว" ประกอบด้วยสองหน่วยคำ คือ coá- (โกอา แปลว่า "ยาว") และ -tî (ตี แปลว่า "จมูก")
แหล่งที่อยู่

โดยทั่วไป โคอาทีมีแหล่งอาศัยหลากหลายที่ โดยอาศัยอยู่ในบริเวณที่ร้อน แห้ง ชื้น เช่น ป่าดิบชื้นแอมะซอน บริเวณที่หนาวเย็นและสูงชัน เช่น ภูเขาแอนดีส (อเมริกาใต้) หรือบริเวณทุ่งหญ้าและตามพุ่มไม้ แหล่งอาศัยเริ่มต้นตั้งแต่ทางทิศตะวันตกเฉียงใต้ของสหรัฐ (ตอนใต้ของรัฐแอริโซนา นิวเม็กซิโก และเท็กซัส) จนถึงตอนเหนือของประเทศอุรุกวัยบ้างเชื่อว่า มีโคอาทีประมาณ 10 ตัว ขยายพันธุ์อยู่ที่มณฑลคัมเบรีย ของสหราชอาณาจักร
ช่วงชีวิต

ในป่า โคอาทีมีอายุได้ถึงประมาณ 7 ถึง 8 ปี แต่เมื่ออยู่กับมนุษย์ โคอาทีสามารถมีอายุได้ถึง 15 ถึง 16 ปี
การกิน

โคอาทีเป็นสัตว์ที่กินได้ทั้งพืชและเนื้อสัตว์ อาหารที่มักกิน ได้แก่ ผลไม้ สัตว์ไม่มีกระดูกสันหลังจำพวกแมลง (เช่น บึ้ง) และสัตว์มีกระดูกสันหลังขนาดเล็ก (เช่น กิ้งก่า หนู สัตว์ปีกขนาดเล็ก ไข่นก และไข่จระเข้) โคอาทีมีจมูกที่ดี และมีเท้าหน้าที่สามารถใช้ขุดเอาสัตว์ไม่มีกระดูกสันหลังออกมาจากดินได้
สัตว์ที่ล่าเป็นเหยื่อในธรรมชาติ

สัตว์ที่ล่าโคอาทีเป็นเหยื่อ ได้แก่ แมวจากัวรันดี งูโบอาหางแดง จิ้งจอก หมา เพียงพอนไทรา แมวออเซลอต และเสือจากัวร์ นอกจากนี้ ยังมีสัตว์นักล่าจำพวกสัตว์ปีกตัวใหญ่ ได้แก่ อินทรี-เหยี่ยวหรูหรา เหยี่ยวสีเกาลัดและดำ และอินทรีฮาร์ปี ส่วนลิงแคพิวชินหัวขาว มักล่าลูกของโคอาทีเป็นอาหาร
แล้วเราจะได้รักกันไหม

| "แล้วเราจะได้รักกันไหม" |
| --- | --- |

เพลงโดยณเดชน์ คูกิมิยะ  และ อุรัสยา เสปอร์บันด์
จากอัลบั้มเพลงประกอบละครซีรีส์  ไรซิงซัน ตอน รอยฝันตะวันเดือด
วางจำหน่าย: 14 สิงหาคม พ.ศ. 2557
แนวเพลง: อีซีลีเซ็นนิง
ความยาว: 4:07
ค่ายเพลง: แชนเดอเลียร์มิวสิก
ผู้ประพันธ์เพลง: ณรงค์วิทย์ เตชะธนะวัฒน์

มิวสิกวิดีโอ
"แล้วเราจะได้รักกันไหม" ที่ยูทูบ
 
"แล้วเราจะได้รักกันไหม" เป็นเพลงประกอบละครโทรทัศน์ซีรีส์ฟอร์มยักษ์เรื่อง ไรซิงซัน ตอน รอยฝันตะวันเดือด ประพันธ์คำร้องโดย ณรงค์วิทย์ เตชะธนะวัฒน์ แต่งทำนองและเรียบเรียงโดย นวโกเมศ เกรียงไกร ขับร้องโดยณเดชน์ คูกิมิยะ และ อุรัสยา เสปอร์บันด์ เป็นการจับไมค์ร้องเพลงร่วมกันครั้งแรกของ ณเดชน์และญาญ่า เป็นการประสานสองพลังเสียง ระหว่างหนึ่งเสียงนุ่มอบอุ่น และหนึ่งเสียงใสซึ้ง สร้างสีสันใหม่ๆให้กับทั้งคู่
มิวสิกวีดิโอเพลงนี้เผยแพร่ครั้งแรกในวันที่ 14 สิงหาคม พ.ศ. 2557 โดยเนื้อหาเพลงนั้นพูดถึงคนปากไม่ตรงกับใจ ไม่กล้าบอกความรู้สึกที่แท้จริงออกมา ทั้งที่หัวใจเต็มไปด้วยความรักที่ยิ่งใหญ่ จริงจัง บอกเล่าความขัดแย้งของปากกับใจได้เป็นอย่า­งดี
เพลงนี้ได้รับรางวัลเพลงประกอบละครแห่งปี จากงานจีเมมเบอร์ อวอร์ด และได้รับรางวัลเพลงยอดนิยมจาก 3 สถาบันรางวัล
การตอบรับ

เพลง "แล้วเราจะได้รักกันไหม" ติดอันดับสูงสุดที่ 1 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 14 กันยายน พ.ศ. 2557 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี  [ต้องการอ้างอิง]
การตอบรับ > ชาร์ต

| ชาร์ต (พ> ศ. 2557) | อันดับสูงสุด |
| --- | --- |
ซี้ดเอฟเอ็ม ชาร์ตท็อป 20: 1
อินเท็นซีฟวอท์ชท็อป 20 ชาร์ต เพลงไทยสากล: 3
จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100: 2
อีเอฟเอ็ม ชาร์ต 94 ท็อป แอรเพลย์: 1
รางวัล

| ปี | รางวัล | สาขา | จากละครเรื่อง | ผล |
| --- | --- | --- | --- | --- |
| 2557 | EFM Awards 2014 | เพลงยอดนิยม ประจำเดือน กันยายน 2557 | รอยฝันตะวันเดือด | ได้รับรางวัล |
| 2557 | Intensive Watch | เพลงที่ถูกเปิดมากที่สุดบนสถานีวิทยุในกรุงเทพและปริมณฑล | รอยฝันตะวันเดือด | ได้รับรางวัล |
| 2558 | Gmember Awards 2015 | เพลงประกอบละครแห่งปี | รอยฝันตะวันเดือด | ได้รับรางวัล |
| 2558 | Seedmcot Seeds Awards | เพลงยอดนิยมสุดซี๊ดประจำปี | รอยฝันตะวันเดือด | ได้รับรางวัล |
โทชิอากิ โคเซโดะ

โทชิอากิ โคเซโดะ ญี่ปุ่น: 小瀬戸 俊昭; โรมาจิ: Kosedo Toshiaki เกิดวันที่ 20 พฤษภาคม ค.ศ. 1941 เป็นนักกีฬาวอลเลย์บอลชายชาวญี่ปุ่น เขาได้เข้าร่วมการแข่งขันในกีฬาโอลิมปิกฤดูร้อน 1964
ในปี ค.ศ. 1964 เขาได้เป็นผู้มีส่วนสำคัญในการพาทีมชาติญี่ปุ่นเข้ารับรางวัลเหรียญทองแดง
แหล่งข้อมูลอื่น

第十九回　日本バレーボール栄光の日は再びくるのか？ เก็บถาวร 2007-09-09 ที่ เวย์แบ็กแมชชีน (ญี่ปุ่น)
profile เก็บถาวร 2012-10-15 ที่ เวย์แบ็กแมชชีน
โฮ่วฮั่นชู

ตำราประวัติศาสตร์ในศตวรรษที่ 5
| โฮ่วฮั่นชู   |
| --- | --- |
หน้าแรกของตำราโฮ่วฮั่นชู
ผู้ประพันธ์: ฟ่าน เย่และคณะ
ชื่อเรื่องต้นฉบับ: 後漢書
ประเทศ: จีน
ภาษา: ภาษาจีนโบราณ
หัวเรื่อง: ประวัติศาสตร์จีนโบราณ(ราชวงศ์ฮั่น)
วันที่พิมพ์: ศตวรรษที่ 5
โฮ่วฮั่นชู (จีน: 後漢書) หรือ ตำราประวัติศาสตร์ราชวงศ์ฮั่นยุคหลัง เป็นหนึ่งในตำราประวัติศาสตร์จีนยี่สิบสี่ชุดและมีเนื้อหาครอบคุลมประวัติศาสตร์ยุคราชวงศ์ฮั่นตั้งแต่ปี ค.ศ. 6 ถึง ค.ศ. 189 ซึ่งเป็นยุคที่รู้จักในคำเรียกว่ายุคราชวงศ์ฮั่นตะวันออกหรือราชวงศ์ฮั่นยุคหลัง ตำรารวบรวมโดยฟ่าน เย่และคนอื่น ๆ ในศตวรรษ 5 ในยุคราชวงศ์หลิวซ่ง โดยใช้ตำราประวัติศาสตร์และเอกสารในยุคก่อน ๆ จำหนวนหนึ่งเป็นแหล่งข้อมูล
ภูมิหลัง

ในปี ค.ศ. 23 หวัง หมั่งขุนนางราชวงศ์ฮั่นถูกโค่นล้มโดยการก่อการกำเริบของกลุ่มชาวนาที่รู้จักในคำเรียกว่ากลุ่มคิ้วแดง การล่มสลายของหวัง หมั่งเป็นการแบ่งราชวงศ์ฮั่นยุคต้น (ราชวงศ์ฮั่นตะวันตก) ออกจากราชวงศ์ฮั่นยุคหลัง (ราชวงศ์ฮั่นตะวันออก)
โฮ่วฮั่นชูในฐานะตำราประวัติศาสตร์ดั้งเดิมมีความแปลกที่รวบรวมเสร็จเมื่อกว่าสองร้อยปีให้ลังจากการล่มสลายของราชวงศ์ แหล่งข้อมูลปฐมภูมิของฟ่าน เย่คือ ตงกวานฮั่นจี้ (東觀漢記; "บันทึกราชวงศ์ฮั่นแห่งสำนักตะวันออก") ซึ่งเขียนขึ้นร่วมสมัยราชวงศ์ฮั่น
แหล่งข้อมูลอื่น

Silk Road Seattle - University of Washington (The Silk Road Seattle website contains many useful resources including a number of full-text historical works, maps, photos, etc.)
Hou Han Shu
โฮ่วฮั่นชู 《後漢書》 ข้อความภาษาจีนพร้อมศัพท์ภาษาอังกฤษที่เข้าคู่
Wikisource
โทชิโอะ ฮิราโนะ

| โทชิโอะ ฮิราโนะ |
| --- | --- |

เกิด:  (1947-04-17) 17 เมษายน ค.ศ. 1947 (77 ปี) จังหวัดโอซากะ
สัญชาติ:  ญี่ปุ่น
ศิษย์เก่า: มหาวิทยาลัยโอซากะ
มีชื่อเสียงจาก: ผู้ค้นพบ interleukin-6 และนำไปใช้ในการรักษาโรค
อาชีพทางวิทยาศาสตร์
สาขา: ชีววิทยาและการแพทย์
 
ศาสตราจารย์ ดร. โทชิโอะ ฮิราโนะ (ญี่ปุ่น: 平野 俊夫; โรมาจิ: Hirano Toshio) เกิดเมื่อวันที่ 17 เมษายน ค.ศ. 1947 ในจังหวัดโอซากะ ประเทศญี่ปุ่น เป็นนักวิทยาศาสตร์ด้านวิทยาภูมิคุ้มกัน มีชื่อเสียงจากการค้นพบ interleukin-6 และวิธีการนำไปใช้รักษาโรค เคยดำรงตำแหน่งอธิการบดี คนที่ 17 แห่งมหาวิทยาลัยโอซากะ ตั้งแต่เดือนสิงหาคม ค.ศ. 2011 จนถึง ค.ศ. 2015
การศึกษา

1972 - สำเร็จการศึกษาจากบัณฑิตวิทยาลัย คณะแพทยศาสตร์ มหาวิทยาลัยโอซากะ
1980 - ดำรงตำแหน่ง ผู้ช่วยศาสตราจารย์ ประจำคณะแพทยศาสตร์ มหาวิทยาลัยคูมาโมโตะ
1984 - ดำรงตำแหน่ง ผู้ช่วยศาสตราจารย์ ประจำสถาบันชีววิทยาโมเลกุลและเซลล์ มหาวิทยาลัยโอซากะ
1989 - ดำรงตำแหน่ง ศาสตราจารย์ มหาวิทยาลัยโอซากะ
2004 - ดำรงตำแหน่ง คณบดีบัณฑิตวิทยาลัย คณะชีววิทยาล้ำยุค มหาวิทยาลัยโอซากะ
2008 - ดำรงตำแหน่ง คณบดีบัณฑิตวิทยาลัย คณะแพทยศาสตร์ มหาวิทยาลัยโอซากะ
สิงหาคม 2011 - ดำรงตำแหน่ง อธิการบดี มหาวิทยาลัยโอซากะ คนที่ 17
โต๋ (มั้ง?)

โต๋ (มั้ง?) คืออัลบั้มเดี่ยวลำดับที่ 5 ของศักดิ์สิทธิ์ เวชสุภาพร (โต๋) ออกจำหน่ายเมื่อวันที่ 21 ตุลาคม พ.ศ. 2551 ในประเทศไทย
ข้อมูลอัลบั้ม

อัลบั้มชุด โต๋ (มั้ง?) มีแนวคิดหลักคือการเปลี่ยนแปลงในภาคของดนตรี เนื้อหาของเพลง และภาพลักษณ์ของโต๋ แต่อย่างไรก็ตามอัลบั้มนี้ศักดิ์สิทธิ์ เวชสุภาพร ยังคงเรียบเรียงดนตรี และอำนวยการผลิตด้วยตัวเองทั้งหมด
"มั้ง" ได้ออกเผยแพร่เป็นซิงเกิลแรกของอัลบั้ม เมื่อวันที่ 3 สิงหาคม พ.ศ. 2551 เป็นเพลงแนวร็อกซึ่งเปลี่ยนไปจากแนวเพลงเดิมๆของโต๋
"ไม่อยากรู้" และ "รักนิดๆ" ได้มีการผสมผสานเครื่องดนตรีไทยอย่างระนาด และซออู้ไว้ในบทเพลงด้วย
"เพลงของหัวใจ" ผลงานการประพันธ์ของสุธี แสงเสรีชน ที่จะเผยแพร่สู่สถานีวิทยุเป็นซิงเกิลที่ 4 ของอัลบั้ม
"เล่นดนตรี (ยังจะง่ายกว่า)" ได้รับเกียรติจากศิลปินมากมายมาร่วมงานด้วย อาทิ ชาตรี คงสุวรรณ, สุธิพงษ์ ปานคง, วิโรจน์ สถาปณวัตร และบอย โกสิยพงษ์
ประวัติการจำหน่าย

| เขต/ประเทศ | ออกจำหน่าย | ค่ายเพลง | ประเภท | เลขที่ในรายการสินค้า |
| --- | --- | --- | --- | --- |
| ไทย | 20 ตุลาคม พ.ศ. 2551 | โซนี่ บีเอ็มจี | ซีดี |  |
เอสซีจี เจดับเบิ้ลยูดี โลจิสติกส์

| --- | --- |

ประเภท: บริษัทมหาชน (SET:SJWD)
อุตสาหกรรม: บริการด้านโลจิสติกส์
ก่อตั้ง: พ.ศ. 2522 (45 ปี)
สำนักงานใหญ่: เลขที่ 36 ถ.กรุงเทพกรีฑา แขวงหัวหมาก เขตบางกะปิ กรุงเทพมหานคร
บริการ: โลจิสติกส์และซัพพลายเชนครบวงจร
พนักงาน: 4,120 คน (2024)
เว็บไซต์: www.scgjwd.com
บริษัท เอสซีจี เจดับเบิ้ลยูดี โลจิสติกส์ จำกัด (มหาชน) (อังกฤษ: SCGJWD Logistics Public Company Limited ชื่อย่อ: SCGJWD) ก่อตั้งจากการรวมกิจการแบบ “พาร์ทเนอร์ชิพ” ของบริษัท เอสซีจี โลจิสติกส์ แมเนจเม้นท์ จำกัด (ชื่อย่อ: SCGL) บริษัทในเครือ ปูนซิเมนต์ไทย และ บริษัท เจดับเบิ้ลยูดี อินโฟโลจิสติกส์ จำกัด (มหาชน) (ชื่อย่อ: JWD) โดยทำธุรกรรมแลกหุ้น เมื่อวันที่ 14 กุมภาพันธ์ 2566 และใช้ชื่อย่อซื้อขายหลักทรัพย์ใหม่เป็น “SJWD” ในวันที่ 17 กุมภาพันธ์ 2566
บริษัท เอสซีจี เจดับเบิ้ลยูดี โลจิสติกส์ จำกัด (มหาชน) ให้บริการโลจิสติกส์และซัพพลายเชนครบวงจรรายใหญ่ที่สุดในเอเซียตะวันออกเฉียงใต้  ครอบคลุม 9 ประเทศ ได้แก่ กัมพูชา ลาว เมียนมา เวียดนาม อินโดนีเซีย มาเลเซีย สิงคโปร์ และจีนตอนใต้
ประวัติ

บริษัท เจดับเบิ้ลยูดี อินโฟโลจิสติกส์ จำกัด (มหาชน) (ชื่อย่อ: JWD) เริ่มก่อตั้งในปี พ.ศ. 2522 ภายใต้ชื่อบริษัท เจวีเค อินเตอร์เนชั่นแนล มูฟเวอร์ส จำกัด ให้บริการขนย้ายบ้านและสำนักงาน จากนั้น บริษัท เจดับเบิ้ลยูดี อินโฟโลจิสติกส์ จำกัด (มหาชน) ได้จดทะเบียนเป็นบริษัทมหาชน ในตลาดหลักทรัพย์แห่งประเทศไทย เมื่อวันที่ 29 กันยายน 2558 ให้บริการด้านโลจิสติกส์และซัพพลายเชนในอาเซียน
บริษัท เอสซีจี โลจิสติกส์ แมเนจเม้นท์ จำกัด (ชื่อย่อ: SCGL) เป็นบริษัทในเครือ ปูนซิเมนต์ไทย ที่เชี่ยวชาญในการให้บริการด้านโลจิสติกส์และการขนส่ง โดยเริ่มจากการเป็นหน่วยงานสนับสนุนการขนส่งให้กับบริษัทฯ หลังจากวิกฤตการณ์การเงินในเอเชีย พ.ศ. 2540 ได้มีการปรับโครงสร้างองค์กรให้แยกหน้าที่ในการดำเนินงานการขนส่งออกมาจัดตั้งเป็นบริษัท "บางซื่อ ขนส่ง" ในปี 2543 โดยเริ่มให้บริการลูกค้าภายในเครือ และในปี 2552 ได้เปลี่ยนชื่อมาเป็นบริษัท เอสซีจี โลจิสติกส์ แมเนจเม้นท์ จำกัด (ชื่อย่อ: SCGL)  ให้บริการโลจิสติกส์และซัพพลายเชนสำหรับกลุ่มอุตสาหกรรมวัสดุก่อสร้าง สินค้าแร่และพลังงาน สินค้าเคมีภัณฑ์​ สินค้าเกษตร สินค้ารีเทล สินค้าอาหารและเครื่องดื่ม และสินค้ายานยนต์
การประกอบธุรกิจ

แบ่งธุรกิจออกเป็น 2 กลุ่ม ได้แก่
การประกอบธุรกิจ > 1. บริการโลจิสติกส์และซัพพลายเชน

บริการจัดการคลังสินค้า ได้แก่ คลังสินค้าห้องเย็น คลังสินค้าอันตราย ลานจอดพักรถยนต์
บริการขนส่งและกระจายสินค้า
บริการโลจิสติกส์อื่นๆ ได้แก่ บริการโครงสร้างพื้นฐาน ท่าเรือ และลานวางตู้คอนเทรนเนอร์ บริการขนย้าย บริการจัดเก็บเอกสาร บริการจัดเก็บงานศิลปะ บริการห้องเก็บของส่วนตัวให้เช่า
บริการโลจิสติกส์ต่างประเทศ ในกัมพูชา ลาว เมียนมา เวียดนาม อินโดนีเซีย มาเลเซีย สิงคโปร์ และจีนตอนใต้
การประกอบธุรกิจ > 2. ธุรกิจอื่นๆ

บริการด้านอาหาร บริการด้านการลงทุน บริการด้านเทคโนโลยีสารสนเทศ และเอสซีจี เจดับเบิ้ลยูดี อะคาเดมี
แหล่งข้อมูลอื่น

เว็บไซต์อย่างเป็นทางการของเอสซีจี เจดับเบิ้ลยูดี โลจิสติกส์
เอสซีจี เจดับเบิ้ลยูดี โลจิสติกส์ ที่เฟซบุ๊ก
เอสซีจี เจดับเบิ้ลยูดี โลจิสติกส์ ที่อินสตาแกรม
รายงานประจำปี 2566 (แบบ 56-1 One Report)
ตลาดหลักทรัพย์แห่งประเทศไทย
โต๊ะโตะจัง เด็กหญิงข้างหน้าต่าง (ภาพยนตร์)

ภาพยตร์ในปี พ.ศ. 2556 โดยชินโนซูเกะ ยากูวะ
| โต๊ะโตะจัง เด็กหญิงข้างหน้าต่าง |
| --- | --- |

คันจิ: 窓ぎわのトットちゃん

เฮ็ปเบิร์นปรับปรุง: Madogiwa no Totto-chan
 
 
กำกับ: ชินโนซูเกะ ยากูวะ
บทภาพยนตร์: ชินโนซูเกะ ยากูวะ โยซูเกะ ซูซูกิ
สร้างจาก: โต๊ะโตะจัง เด็กหญิงข้างหน้าต่าง โดย เท็ตสึโกะ คูโรยานางิ
อำนวยการสร้าง: เรนะ ทากาฮาชิ เคจิ ทากางาวะ
นักแสดงนำ: ลิเลียนา โอโนะ โคจิ ยากูโชะ ชุง โองูริ อัง วาตานาเบะ คาเร็ง ทากิซาวะ
กำกับภาพ: เค็นตาโร มิเนงิชิ
ตัดต่อ: โทชิฮิโกะ โคจิมะ
ดนตรีประกอบ: ยูจิ โนมิ
บริษัทผู้สร้าง: ชินเอแอนิเมชัน 
ผู้จัดจำหน่าย: โทโฮ
วันฉาย: 8 ธันวาคม พ.ศ. 2566 (ญี่ปุ่น) 19 กันยายน พ.ศ. 2567 (ไทย)
ความยาว: 114 นาที
ประเทศ: ญี่ปุ่น
ภาษา: ญี่ปุ่น
โต๊ะโตะจัง เด็กหญิงข้างหน้าต่าง (ญี่ปุ่น: 窓ぎわのトットちゃん; โรมาจิ: Madogiwa no Totto-chan) เป็นภาพยนตร์อนิเมะญี่ปุ่นแนวชีวประวัติในปี พ.ศ. 2566 กำกับและเขียนบทโดยชินโนซูเกะ ยากูวะ โดยมีโยซูเกะ ซูซูกิเป็นผู้เขียนบทร่วม ภาพยนตร์สร้างจากนวนิยายอัตชีวประวัติชื่อเรื่องเดียวกันโดยเท็ตสึโกะ คูโรยานางิ ภาพยนตร์ผลิตโดยสดูดิโอชินเอแอนิเมชันและจัดจำหน่ายโดยโทโฮ เล่าเรื่องราวของคูโรยานางิในวัยเด็ก (ชื่อเล่น "โต๊ะโตะ") ที่เข้าโรงเรียนโทโมเอะและเรียนรู้สิ่งใหม่ ๆ ในช่วงเวลาที่ญี่ปุ่นเข้าสู่สงคราม ภาพยนตร์พากย์เสียงตัวละครหลักโดยลิเลียนา โอโนะในบทโต๊ะโตะ ร่วมด้วยโคจิ ยากูโชะ, ชุง โองูริ, อัง วาตานาเบะ และคาเร็ง ทากิซาวะ ภาพยนตร์เข้าฉายเข้าฉายในโรงภาพยนตร์ที่ประเทศญี่ปุ่นในวันที่ 8 ธันวาคม พ.ศ. 2566 และเข้าฉายในโรงภาพยนตร์ในประเทศไทยในวันที่ 19 กันยายน พ.ศ. 2567
นักพากย์

| ตัวละคร | เสียงภาษาญี่ปุ่น | เสียงภาษาไทย |
| --- | --- | --- |
| โต๊ะโตะจัง | ลิเลียนา โอโนะ | แพตรี ปราณีตพลกรัง |
| โคบายาชิ โซซาขุ | โคจิ ยากูโช | นิรันดร์ บุณยรัตพันธุ์ |
| คุโรยานางิ โมริซึนะ | ชุง โองูริ | สุวิวัฒน์ วัฒนาพิริยะอมร |
| คุโรยานางิ โช | อัง วาตานาเบะ | ศันสนีย์ วัฒนานุกูล |
| คุณครูโออิชิ | คาเร็ง ทากิซาวะ | พิจารวี สิงห์ทองวรรณ |
แหล่งข้อมูลอื่น

เว็บไซต์ทางการ (ในภาษาญี่ปุ่น)
โต๊ะโตะจัง เด็กหญิงข้างหน้าต่าง (ภาพยนตร์) (ภาพยนตร์) ที่เครือข่ายข่าวอนิเมะ
โต๊ะโตะจัง เด็กหญิงข้างหน้าต่าง ที่อินเทอร์เน็ตมูวีเดตาเบส
โซลตัน ชปีรันเดิลลี

โซลตัน ชปีรันเดิลลี เกิดเมื่อปี ค.ศ. 1957 เป็นนักแสดง , ผู้กำกับภาพยนตร์, ผู้ผลิตและนักเขียนบทชาวเยอรมัน
ผลงาน

1984: road movie (short film)
1985: Lulu (short film)
1988: The cock is dead (interactive short film) + actor
1989: Now all forests rest
1993: Like Erwin Struntz sex movie made (short film with live-Narrator) + writer, Narrator
1995: Anecdote from the last Prussian wars (short film with live-Narrator) + writer, producer
1996 Monika (MO-ni-ka) (short film)
1998: Ufos over Waterlow (TV) + actor
2000: Forbidden desire - I love my students (the sinner) (TV)
2001: Jonathan's love (TV)
2002: Vaya con Dios
2002: A real man for mum (TV)
2004: Inspector role: heart in emergency (TV series, season 2, episode 1)
2004: Inspector role: death of a model (TV series, season 2, episode 2) + script
2004: The colours of love (TV) + actor
2005: sleeping bag for two (beetles for breakfast) (TV)
2005: Seduction for beginners (TV)
2005: Caution mother-in-law! (TV)
2006: King Otto (TV)
2006: Kiss is on trial (TV)
2007: How to kiss a millionaire? (TV)
2008: Full House (TV series, season 1, Episode 4)
2008: Everything is what legal (TV)
2008: Stormy times (TV)
2009: Doctor Martin - fed (TV series, season 2, Episode 4)
2009: Doctor Martin - thoughts on (TV series, season 2, episode 5)
2009: Flemming - the mistress of emotions (TV series, season 1, Episode 4)
2009: Flemming - das hohe lied (TV series, season 1, episode 5)
2009: Flemming - burnt soil (TV series, season 1, Episode 6)
2010: The Act Golgatha (TV)
2011: Crime scene: trench warfare [1]
รางวัล

1993 federal short film award,
1986 award of the German film critics in the category of best experimental film for Lulu
1988 award of the German film critics in the category best experimental film
2001 Bavarian film awards in the category of up-and-coming Director for Vaya con Dios
แดจังกึม จอมนางแห่งวังหลวง

แดจังกึม (เกาหลี: 대장금; ฮันจา: 大長今; อาร์อาร์: Dae Jang-geum; เอ็มอาร์: Tae Chang-gǔm) เป็นละครชุดออกอากาศทางโทรทัศน์ช่อง MBC ของเกาหลีใต้ เมื่อ พ.ศ. 2546 โดยนำมาแพร่ภาพออกอากาศในประเทศไทย ชื่อว่า แดจังกึม จอมนางแห่งวังหลวง เมื่อ พ.ศ. 2548 ทางสถานีโทรทัศน์ไทยทีวีสีช่อง 3 อสมท. ทุกวันเสาร์-อาทิตย์ เวลา 18.00 - 20.00 น. และได้ออกอากาศซ้ำใหม่อีกครั้งเมื่อ พ.ศ. 2549 ทุกวันจันทร์ถึงศุกร์ เวลา 16.30 - 17.30 น. ก่อนรายการข่าวเรื่องเด่นเย็นนี้  และในพ.ศ. 2553 ได้นำมาออกอากาศซ้ำอีกครั้งในช่วงเวลาตำนานรักดอกเหมย ทุกวันจันทร์ - ศุกร์ เวลา 13.00 - 14.00 น. ซึ่งถือเป็นการออกอากาศซ้ำครั้งที่ 3 และได้นำมาออกอากาศซ้ำเป็นครั้งที่ 4 แต่ได้เปลี่ยนไปออกอากาศที่ช่อง 3 แฟมิลี่ทุกวันจันทร์ - ศุกร์ 12:00-13:00 และรีรันเวลา 19:15-20:15 นับเป็นละครเกาหลีเรื่องเดียวในไทยที่ทำสถิติออกอากาศซ้ำมากที่สุดและเป็นละครเกาหลีเรื่องเดียวที่ออกอากาศบนทีวีดิจิตอลของไทย
ละครเรื่องนี้เน้นถึงชีวิตของซอ จังกึม (แสดงโดย ลี ยองเอ) หมอหลวงคนแรกที่เป็นสตรีในราชวงศ์โชซ็อน (เกาหลี: 조선 왕조 - Joseon) ในรัชสมัยของพระเจ้าจุงจง แห่งเกาหลี (ค.ศ. 1488– 1544, ครองราชย์ ค.ศ. 1506 – 1544) แก่นเรื่องหลักก็คือ ความอดทน และการแสดงออกวัฒนธรรมเกาหลี รวมทั้งตำรับอาหารและการแพทย์ในราชสำนักเกาหลี แดจังกึมในละครนั้นยังได้รับยกย่องให้เป็นผู้ที่คิดค้นวิธีการผ่าตัดคนแรกของโลกอีกด้วย แต่ในสมัยนั้นยังไม่เป็นที่ยอมรับของการแพทย์และเป็นเรื่องที่ร้ายแรงมาก
แดจังกึมเป็นบุคคลจริงในประวัติศาสตร์ ซึ่งมีการบันทึกเอาไว้ในจดหมายเหตุของราชวงศ์โชซ็อน (เกาหลี: 조선왕조실록, อังกฤษ: Annals of Joseon Dynasty) และเอกสารทางการแพทย์ในสมัยนั้น แต่มีเนื้อหาและหลักฐานอ้างอิงเพียงสั้นๆ ตามหลักฐานทางประวัติศาสตร์พระราชพงศาวดารของเกาหลี นั้นมีการกล่าวอ้างถึง แพทย์หญิง แดจังกึม จริงแต่บันทึกเพียง 250 ตัวอักษรเท่านั้น เพราะไม่เป็นที่ยอมรับของเหล่าขุนนางและกฎมณเฑียลบาล ของเกาหลีที่ผู้หญิงมีบทบาทเป็นถึงแพทย์ประจำพระองค์ของพระราชา เท่านั้น มีหลักฐานยืนยันว่าแดจังกึมเป็นหมอประจำพระองค์คนแรกที่เป็นผู้หญิงของกษัตริย์เกาหลี แต่ก็ยังมีหลักฐานบางชิ้นระบุว่า แดจังกึมเป็นเพียงตัวละครที่สร้างขึ้นจากบุคลิกของหมอหญิงจังกึมหลายคนในอดีต และข้อถกเถียงดังกล่าวยังไม่ยุติจนทุกวันนี้
ในชื่อ "แดจังกึม" คำว่า "แด" (대) แปลว่า ใหญ่, ยิ่งใหญ่ เป็นยศพระราชทานจากกษัตริย์ และ "แดจังกึม" (장금) คือชื่อตัวเอกของเรื่อง ซึ่งมีชื่อเต็มว่า ซอ จังกึม (서장금) รวมแปลว่า จังกึมผู้ยิ่งใหญ่
นักแสดง

| ชื่อนักแสดง | ชื่อนักแสดงภาษาเกาหลี | ชื่อตัวละคร | ชื่อตัวละครภาษาเกาหลี |
| --- | --- | --- | --- |
| อี ยองแอ | 이영애 | ซอ จังกึม | 서장금 (徐長今) |
| จี จินฮี | 지진희 | มิน จองโฮ | 민정호 (閔政浩) |
| ฮง รีนา | 홍리나 | ชเว กึมยอง | 최금영 (崔今英) |
| อิม โฮ | 임호 | พระเจ้าชุงจง | 중종 (中宗) |
| อิม ฮยอนชิก | 임현식 | คัง ด็อกกู | 강덕구 (姜德九) |
| กึม โบรา | 금보라 | นา จูแท็ก | 나주댁 (羅州宅) |
| ยัง มีคยอง | 양미경 | ฮัน แบ็กยอง หรือ ฮันซังกุง | 한백영 (韓白榮) หรือ 한상궁 (韓尙宮) |
| คยอน มิรี | 견미리 | ชเว ซองกึม หรือ ชเวซังกุง | 최성금 (崔成今) หรือ 최상궁 (崔尙宮) |
| พักอึนฮเย | 박은혜 | อี ยอนแซง | 이연생 (李連生) |
| คิม ยอจิน | 김여진 | จัง ด็อก | 장덕 (長德) |
| อี เซอึน | 이세은 | ยอล อี | 열이 (烈伊) |
| ฮัน จีมิน | 한지민 | ชิน บี | 신비 (信非) |
ความสำเร็จ

ภาพยนตร์ชุดเรื่อง "แดจังกึม" ประสบความสำเร็จอย่างมากในหลายประเทศ เช่น เกาหลีใต้ ญี่ปุ่น จีน ไต้หวัน ฮ่องกง สิงคโปร์ มาเลเซีย ฟิลิปปินส์ และ ประเทศไทย ไม่เพียงเฉพาะในเอเชียเท่านั้น ยังออกอากาศในแคนาดาและชิคาโกด้วย นอกจากนี้ยังปลุกกระแสคลั่งไคล้วัฒนธรรมเกาหลีทั่วเอเชีย รัฐบาลเกาหลีใต้ได้ซื้อโรงถ่ายแดจังกึมจาก MBC มาปรับปรุงเป็นสถานที่ท่องเที่ยวอีกด้วย
ส่วนเพลงนำของภาพยนตร์ชุดนี้ "โอนารา" (오나라) หรือ "เขาจะมาไหม" เป็นที่นิยมไปทั่ว และมีหลายประเทศที่ออกอากาศได้เปลี่ยนเนื้อร้องเป็นภาษาของตน เช่นในฮ่องกง เปลี่ยนเป็นเพลงภาษากวางตุ้ง ชื่อ "ความหวัง" (希望) ซึ่งขับร้องโดยนักร้องยอดนิยม เฉิน ฮุ่ยหลิน (เคลลี เฉิน) ในฟิลิปปินส์ ได้เปลี่ยนชื่อเพลงเป็น "ดวงดาวแห่งฝัน" (Pangarap na Bituin)
แหล่งข้อมูลอื่น

สถานีย่อยประเทศเกาหลี
สถานีย่อยโทรทัศน์
เว็บไซต์อย่างเป็นทางการของแดจังกึม จอมนางแห่งวังหลวง
MBC แดจังกึม Website (เกาหลี)
| ไทยทีวีสีช่อง 3: ละครเกาหลี วันเสาร์ - อาทิตย์ 18:00 - 20:00 |
| --- | --- | --- |
| ก่อนหน้า | แดจังกึม จอมนางแห่งวังหลวง | ถัดไป |
| ไม่มี | แดจังกึม จอมนางแห่งวังหลวง | ฝากรักไว้ที่ปลายฟ้า |
เฉลิมไทยอวอร์ด ครั้งที่ 9

เฉลิมไทยอวอร์ด ครั้งที่ 9 เป็นกิจกรรมที่จัดโดยสมาชิกเว็บไซต์ พันทิปดอตคอม โต๊ะเฉลิมไทย เพื่อยกย่อง เชิดชู ผลงานดีเด่น ทางด้านภาพยนตร์ ตลอดปี พ.ศ. 2555 โดยผู้ได้รับการเสนอชื่อเข้าชิงและผู้ชนะในสาขาต่าง ๆ ได้มาจากการลงคะแนนเสียงของสมาชิกเว็บไซต์ pantip ผู้มีสิทธิ์ออกเสียง ภายหลังมีการประกาศผลรางวัลขึ้นในวันที่ 11 มีนาคม พ.ศ. 2556
ผลรางวัลเฉลิมไทยอวอร์ด ครั้งที่ 9 > :: สาขาภาพยนตร์ต่างประเทศแห่งปี

ผู้ชนะ
Argo
ผู้เข้าชิงอื่น ๆ
The Artist
The Dark Knight Rises
Life of Pi
The Perks of Being a Wallflower
ผลรางวัลเฉลิมไทยอวอร์ด ครั้งที่ 9 > :: สาขาภาพยนตร์ไทยแห่งปี

ผู้ชนะ
Home ความรัก ความสุข ความทรงจำ
ผู้เข้าชิงอื่น ๆ
แต่เพียงผู้เดียว
รัก 7 ปี ดี 7 หน
ยอดมนุษย์เงินเดือน
It Gets Better ไม่ได้ขอให้มารัก
ผลรางวัลเฉลิมไทยอวอร์ด ครั้งที่ 9 > :: สาขางานกำกับภาพยนตร์แห่งปี (สำหรับภาพยนตร์ต่างประเทศ)

ผู้ชนะ
Argo (Ben Affleck)
ผู้เข้าชิงอื่น ๆ
Life of Pi (Ang Lee)
Shutter Island (Martin Scorsese)
Hugo (Martin Scorsese)
The Artist (Michel Hazanavicius)